section_heading: Novo rođenje
paragraph_text: U 23. stoljeću (2099. godine, po futurističkom kaledaru), grupa terorista predvođena čovjekom zvanim Terrel, pronašla je ruševine baze Drugdje, i počela rasprodavati zastarjelo oružje pronađeno ondje. No pronašli su i murchandu, lasersko oružje Sergeja Orloffa, drevnog neprijatelja Martina Mystèrea, pričvršćeno za Orloffovu robotičku ruku, koje su se agenti iz Drugdje dokopali na Himalajama 1996. godine. Ne znajući kako koristiti murchandu, Terrelovi teroristi počeli su pretraživati bazu u potrazi za uputama za njezino korištenje. Tragajući su pronašli Jinxovo računalo koje je još uvijek sadržavalo kopiju Martinova uma. Vidjevši da se Mystère znao služiti murchandom, Terrelovi ljudi (među kojima je bila i Uma Thorn, ubačena agentica Agencije Alfa) su ta sjećanja prelili u biološki mozak robota C-O kojemu su dali izgled identičan Mystèreovom.